ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΜΑΘΙΑΣ

ΔΗΜΟΣ ΒΕΡΟΙΑΣ

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΠΡΟΜΗΘΕΙΩΝ ΚΑΙ ΑΠΟΘΗΚΩΝ

Κωδικός NUTS: EL521

Αριθ. Διακήρυξης**:** 33795/25-9-2025

Συστ.Αριθμός:381526

**ΠΕΡΙΛΗΠΤΙΚΗ ΔΙΑΚΗΡΥΞΗ**

**ΗΛΕΚΤΡΟΝΙΚΟΥ ΑΝΟΙΚΤΟΥ ΔΙΕΘΝΟΥΣ ΔΙΑΓΩΝΙΣΜΟΥ**

**Ο Αντιδήμαρχος Βέροιας**

Προκηρύσσει Ανοικτό Ηλεκτρονικό Διαγωνισμό σύμφωνα με τις διατάξεις του Ν.4412/2016 για την Προμήθεια γραφικής ύλης και λοιπών υλικών γραφείου , έντυπών υλικών , εκτυπωτικού χαρτιού , και εποπτικών μέσων για τις ανάγκες του Δήμου Βέροιας, διάρκειας ενός (1) έτους με εκτιμώμενη αξία **205.475,51**€ χωρίς ΦΠΑ (**254.105,63€ με ΦΠΑ)** με ΦΠΑ 6% και 24%, με κριτήριο κατακύρωσης την πλέον συμφέρουσα από οικονομική άποψη προσφορά μόνο βάσει τιμής. CPV 30192700-8 Γραφική Ύλη, 22820000-4 Έντυπα, 30197630-1 Εκτυπωτικό Χαρτί, 39162000-5 Εποπτικά Μέσα, 22110000-4 Τυπωμένα βιβλία.

Η δαπάνη όσο αφορά το Δήμο Βέροιας θα βαρύνει τις Δημοτικές πιστώσεις του οικονομικού έτους 2026 και συγκεκριμένα τους Κ.Α.10-6612.001, 60-6612.002, 60-6612.001, 60-6612.003, 60-6691.002, 60-6691.001, 70-6612.001, 70-6612.002, 10-6613.001, 60-6613.001, 60-6613.003, 60-6613.002, 15.6612, 70-6613.001, 70-6613.002

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης www.promitheus.gov.gr του συστήματος.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι προσφορές υποβάλλονται από τους οικονομικούς φορείς ηλεκτρονικά, μέσω της παραπάνω διαδικτυακής πύλης του Ε.Σ.Η.ΔΗ.Σ. με ημερομηνία έναρξης **την 26-9-2025 και καταληκτική ημερομηνία την 20-10-2025 και ώρα 14:00** Η ηλεκτρονική αποσφράγιση των προσφορών θα γίνει την **4η** εργάσιμη ημέρα μετά την καταληκτική ημερομηνία υποβολής προσφορών και ώρα 10:00.

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή, χορηγούμενη από πιστοποιημένη αρχή παροχής ψηφιακής υπογραφής. και να εγγραφούν στο ηλεκτρονικό σύστημα (Ε.Σ.Η.ΔΗ.Σ. - Διαδικτυακή πύλη [www.promitheus.gov.gr](http://www.promitheus.gov.gr)).

Προσφορές υποβάλλονται για τη συνολική ποσότητα. Δεν επιτρέπονται εναλλακτικές προσφορές.

Οι εγγυήσεις συμμετοχής διαμορφώνονται ως εξής : **Ομάδα Α:** 1.180,33 €**, Ομάδα Β:** 1.310,19 €**, Ομάδα Γ:** 884,32 €**, Ομάδα Δ:** 103,15 €**, ΟΜΑΔΑ Ε:** 323,43 €**, ΟΜΑΔΑ Ε1: 76,00€ ΟΜΑΔΑ ΣΤ:** 33,87€ **ΟΜΑΔΑ Ζ:** 198,22 €

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της διενέργειας του διαγωνισμού.

Ο χρόνος παράδοσης της προμήθειας ορίζεται (12) δώδεκα μήνες από την υπογραφή της σύμβασης με δυνατότητα παράτασης έως 6 (έξι μηνών) χωρίς αύξηση των συμβατικών ποσοτήτων ή μέχρι την εξάντληση των αναγραφόμενων ποσοτήτων εάν επέλθει πριν του ενός (1) έτους

Για πληροφορίες οι ενδιαφερόμενοι μπορούν να απευθύνονται στο Τμήμα Προμηθειών του Δήμου Βέροιας, κατά τις εργάσιμες ημέρες και ώρες (αρμόδια υπάλληλος: Κ. Δεληγιάννης Α. Μιζαντζίδου, τηλ.: 2331350616, 2331350635) , e-mail: deligiannis@veria.gr.

Ελεύθερη, άμεση και πλήρη & δωρεάν πρόσβαση στη διακήρυξη και τα λοιπά τεύχη του διαγωνισμού παρέχεται από την ιστοσελίδα του Δήμου Βέροιας στην διεύθυνση <http://www.veria.gr>**,** καθώς και από τη διαδικτυακή πύλη www.promitheus.gov.gr.

Τα αιτήματα για συμπληρωματικές πληροφορίες ή διευκρινήσεις επί των εγγράφων της σύμβασης υποβάλλονται ηλεκτρονικά, το αργότερο 10 ημέρες πριν την καταληκτική ημερομηνία υποβολής προσφορών, μόνο στο δικτυακό τόπο του διαγωνισμού μέσω της Διαδικτυακής πύλης www.promitheus.gov.gr, του Ε.Σ.Η.ΔΗ.Σ. και σχετικές απαντήσεις επί των αιτημάτων παρέχονται με τον ίδιο τρόπο.

**Ο Αντιδήμαρχος**

**Κωνσταντίνος Βασιλειάδης**